nibzard/narodne-novine-full-text-markdown huggingface dataset:
## Rješenje o razrješenju člana Povjerenstva za praćenje provedbe Nacionalnog programa za Rome

### NN 141/2005 (30.11.2005.), Rješenje o razrješenju člana Povjerenstva za praćenje provedbe Nacionalnog programa za Rome

# VLADA REPUBLIKE HRVATSKE

**2663**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i točke III. stavka 1. Odluke o
osnivanju Povjerenstva za praćenje provedbe Nacionalnog programa za Rome
(»Narodne novine«, br. 187/2003, 20/2004 i 57/2005),
Vlada Republike Hrvatske je na sjednici održanoj 24. studenoga 2005. godine
donijela

## RJEŠENJE

### O RAZRJEŠENJU ČLANA POVJERENSTVA ZA PRAĆENJE PROVEDBE NACIONALNOG PROGRAMA ZA ROME

Razrješuje se JADRANKA HULJEV dužnosti člana
Povjerenstva za praćenje provedbe Nacionalnog programa za Rome.

Klasa: 080-02/05-02/161

Urbroj: 50304/2-05-01

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Rješenje, NN 141/2005-2663
## Rješenje o imenovanju člana Povjerenstva za praćenje provedbe Nacionalnog programa za Rome

### NN 141/2005 (30.11.2005.), Rješenje o imenovanju člana Povjerenstva za praćenje provedbe Nacionalnog programa za Rome

# VLADA REPUBLIKE HRVATSKE

**2664**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i točke III stavka 1. Odluke o osnivanju
Povjerenstva za praćenje provedbe Nacionalnog programa za Rome (»Narodne novine«,
br. 187/2003, 20/2004 i 57/2005), Vlada Republike
Hrvatske je na sjednici održanoj 24. studenoga 2005. godine donijela

## RJEŠENJE

### O IMENOVANJU ČLANA POVJERENSTVA ZA PRAĆENJE PROVEDBE NACIONALNOG PROGRAMA ZA ROME

Imenuje se MIRKO MARKOVIĆ članom Povjerenstva za
praćenje provedbe Nacionalnog programa za Rome.

Klasa: 080-02/05-01/89

Urbroj: 50304/2-05-03

Zagreb, 24. studenoga 2005.

Predsjednik

**dr****. sc. Ivo Sanader**,
v. r..

Rješenje, NN 141/2005-2664
## Rješenje o imenovanju predsjednika Upravnog vijeća Centra za ljudska prava

### NN 141/2005 (30.11.2005.), Rješenje o imenovanju predsjednika Upravnog vijeća Centra za ljudska prava

# VLADA REPUBLIKE HRVATSKE

**2665**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 7. stavka 3. Uredbe o osnivanju
Centra za ljudska prava (»Narodne novine«, broj 65/2005), Vlada Republike Hrvatske
je na sjednici održanoj 24. studenoga 2005. godine donijela

## RJEŠENJE

### O IMENOVANJU PREDSJEDNIKA UPRAVNOG VIJEĆA CENTRA ZA LJUDSKA PRAVA

Imenuje se prof. dr. sc. DAVOR KRAPAC
predsjednikom Uprav­nog vijeća Centra za ljudska
prava.

Klasa: 080-02/05-01/143

Urbroj: 50304/2-05-03

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Rješenje, NN 141/2005-2665
## Pravilnik o izmjenama i dopunama Pravilnika o načinu i uvjetima provedbe modela poticanja pro­izvodnje

### NN 141/2005 (30.11.2005.), Pravilnik o izmjenama i dopunama Pravilnika o načinu i uvjetima provedbe modela poticanja pro­izvodnje

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2666**

Na temelju članka 26., 27., 34., 35., 47., 48. i
54. Zakona o državnoj potpori u poljoprivredi, ribarstvu i šumarstvu (»Narodne
novine«, br. 87/02., 117/03., 82/04., 12/05.),
ministar poljoprivrede, šumarstva i vodnoga gospodarstva donosi

## PRAVILNIK

### O IZMJENAMA I DOPUNAMA PRAVILNIKA O NAČINU I UVJETIMA PROVEDBE MODELA POTICANJA PROIZVODNJE

Članak 1.

U Pravilniku o načinu i uvjetima provedbe modela
poticanja proizvodnje (»Narodne novine«, br. 24/05,
105/05) u članku 11. stavak 4. mijenja se i glasi:

«(4) Uz zahtjev iz stavka 3. ovoga članka pravne
osobe upisane u Upisnik obrađivača duhana dužne su priložiti dokument (zbirna
skladišna primka) o otkupljenim i preuzetim količinama duhana od poljoprivrednih
gospodarstava.

Iza stavka 6. dodaje se novi stavak 7. koji
gasi:

»(7) Iznimno od roka utvrđenog u stavku 3. ovoga
članka, za duhan iz berbe 2005. godine, zahtjev za poticaj po poljoprivrednim gospodarstvima
može se podnijeti do 15. siječnja 2006. godine.«

Članak 2.

Iza članka 35. dodaje se novi članak 35a. i 35b.
koji glase:

»Članak 35a.

Uvjet za sudjelovanje u programu očuvanja
hrvatskih izvornih i zaštićenih pasmina jest:

1. pravodobno podnošenje zahtjeva,

2. rješenje o upisu poljoprivrednog gospodarstva
u Upisnik,

3. ispunjavanje minimalno poticanih količina.

Članak 35b.

(1) Zahtjev za poticaj za izvorne i zaštićene
pasmine podnosi se jednom godišnje HSC-u, od 1. veljače do 31. prosinca 2005.
godine, na Obrascu 5. i Obrascu 5b.

(2) Uz zahtjeve iz stavka 1. ovoga članka
korisnik prilaže potvrdu nadležne veterinarske organizacije da je kod svih grla
u stadu iz kojih potječu životinje obavljena kontrola zdravlja u skladu sa važećom
Naredbom o mjerama zaštite životinja od zaraznih i nametničkih bolesti i
njihovom financiranju.«

Članak 3.

U članku 44. stavak 1. iza riječi »površine«
dodaju se riječi »pojedine kulture«.

Članak 4.

U članku 51. stavak 3. iza riječi »osiguravajuće
društvo« dodaju se riječi »kada je kultura na katastarskoj čestici na kojoj je
nastala šteta osigurana«.

Članak 5.

U članku 54. dodaje se stavak 12. koji glasi:

»12. Poticaj za izvorne i zaštićene pasmine
domaćih životinja isplaćuje se do konca veljače iduće godine.«

Članak 6.

Iza članka 60. dodaje se novi članak 60a. koji
glasi:

»Članak 60a.

Odredbe članaka 35a., 35b. i članka 54. stavaka
12. primjenjuju se samo za 2005. godinu.«

Članak 7.

Dosadašnji obrazac br.
2b zamjenjuje se novim obrascem br. 2b koji je tiskan
uz ovaj Pravilnik i čini njegov sastavni dio.

Članak 8.

Ovaj Pravilnik stupa na snagu danom objave u
»Narodnim novinama«.

Klasa: 011-02/05-01/69

Urbroj: 525-1-05-2

Zagreb, 14. studenoga 2005.

Ministar

poljoprivrede, šumarstva

i vodnoga gospodarstva

**Petar Čobanković**, v. r.

![](dodatni/356040.gif)
![](dodatni/356041.gif)

Pravilnik, NN 141/2005-2666
## Naputak o utvrđivanju minimalnih prinosa po hektaru

### NN 141/2005 (30.11.2005.), Naputak o utvrđivanju minimalnih prinosa po hektaru

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2667**

Na temelju članka 18. stavka 3. Zakona o
državnoj potpori u poljoprivredi, ribarstvu i šumarstvu (»Narodne novine«, broj
87/02, 117/03., 82/04. i 12/05.) ministar poljoprivrede, šumarstva i vodnoga
gospodarstva donosi

## NAPUTAK

### O UTVRĐIVANJU MINIMALNIH PRINOSA PO HEKTARU

1. Utvrđuju se minimalni prinosi po hektaru za
proizvodnju u 2005. godini kako slijedi:

soja                 2,50     t/ha

suncokret
1,30     t/ha

tikva uljanica
1,00     t/ha sirove koštice

šećerna repa    46,00
t/ha čiste repe.

2. U slučaju štete minimalni prinos se umanjuje
u postotnom iznosu procijenjene štete.

Štetu korisnik dokazuje:

a) zapisnikom općinskih ili gradskih komisija o
šteti od elementarnih nepogoda,

b) zapisnikom o šteti od divljači ili

c) zapisnikom osiguravajućeg društva.

3. Podnositelj zahtjeva za poticaj za
proizvodnju soje može pravdati minimalni prinos temeljem izjave o uskladištenoj
soji na vlastitom gospodarstvu, uz uvjet da se poljoprivredno gospodarstvo bavi
uzgojem stoke. U tom slučaju uz izjavu podnositelj zahtjeva dužan je dostaviti
potvrdu Hrvatskoga stočarskog centra o broju i kategoriji stoke.

4. Poljoprivredna gospodarstva koja nisu
ostvarila minimalni prinos kultura iz točke 1. ovog Naputka nemaju dokaze o
opravdanim razlozima sukladno ovom Naputku ne mogu ostvariti pravo na poticaj
za ove kulture.

Klasa: 320-0 I/05-01/624

Urbroj: 525-4-05-1

Zagreb, 18. studenoga 2005.

Ministar

**Petar Čobanković**, v. r.

Naputak, NN 141/2005-2667
## Naredba o izmjenama i dopunama Naredbe o vremenu otvorenosti aerodroma za javni zračni promet

### NN 141/2005 (30.11.2005.), Naredba o izmjenama i dopunama Naredbe o vremenu otvorenosti aerodroma za javni zračni promet

# MINISTARSTVO MORA, TURIZMA, PROMETA I RAZVITKA

**2668**

Na temelju članka 157. točka 8. Zakona o zračnom
prometu (»Narodne novine«, broj 132/98 i 178/04), ministar mora, turizma,
prometa i razvitka donosi

## NAREDBU

### O IZMJENAMA I DOPUNAMA NAREDBE O VREMENU OTVORENOSTI AERODROMA ZA JAVNI ZRAČNI PROMET

1.

U točki I. Naredbe o vremenu otvorenosti
aerodroma za javni zračni promet (»Narodne novine«, broj: 154/04) u tekstu pod
a) Zračno pristanište Brač bit će otvoreno, mijenja se i glasi:

– izvan naznačenog vremena otvorenosti na
zahtjev, koji se treba podnijeti uz prethodnu najavu na jedan od načina, kako
slijedi: putem SITA komunikacijskog sustava na adresu BWKAPXH, e-mail: info@airport-brac.hr
ili fax: +385 (0) 21 559 722, dvadeset i četiri (24)
sata prije leta.

II.

Ova Naredba stupa na snagu danom objave u
»Narodnim novinama«, a primjenjuje se u razdoblju navedenom u tablici iz točke
I. Naredbe o vremenu otvorenosti aerodroma za javni zračni promet (»Narodne
novine«, broj: 125/05).

Klasa: 011-01/05-02/94

Urbroj: 530-01-05-2

Zagreb, 14. studenoga 2005.

Ministar

mora, turizma, prometa i razvitka

**Božidar Kalmeta**, v. r.

Naredba, NN 141/2005-2668
## Rješenje o ovlaštenju Kontrolinga d.o.o. iz Osijeka za obavljanje poslova zaštite na radu

### NN 141/2005 (30.11.2005.), Rješenje o ovlaštenju Kontrolinga d.o.o. iz Osijeka za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**2669**

Na zahtjev KONTROLINGA d.o.o. iz Osijeka,
Psunjska 55, a temeljem članka 91. stavka 4. Zakona o zaštiti na radu (»Narodne
novine«, broj 59/96, 94/96 i 114/03) i članka 16. stavka 1. Pravilnika o
uvjetima pod kojima pravne osobe mogu obavljati poslove zaštite na radu
(»Narodne novine«, broj 114/02 i 126/03), ministar gospodarstva, rada i
poduzetništva donosi

## RJEŠENJE

I.

KONTROLING d.o.o. iz Osijeka, Psunjska 55, ispunjava
uvjete za obavljanje poslova zaštite na radu, te se ovlašćuje da u okviru svoje
djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran
način;

3) ispitivanja strojeva i uređaja s povećanim
opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je
ovlašteno izdavati isprave.

II.

Poslove iz točke I. ovog rješenja navedeno
društvo može obav­ljati dok
ispunjava propisane uvjete, a o svim promjenama koje se odnose na ispunjavanje
uvjeta društvo je obvezno obavijestiti ovo ministarstvo u roku od 15 dana od
dana nastale promjene.

III.

Ovo rješenje objavit će se u »Narodnim
novinama«.

Klasa: UP/I-116-01/03-04/57

Urbroj: 526-08-05-6

Zagreb, 21. studenoga 2005.

p.o. Državna tajnica

**Vera Babić, dipl. iur**., v. r.

Rješenje, NN 141/2005-2669
## Pravilnik o načinu suradnje sa srodnim stranim i međunarodnim organizacijama u cilju razmjene organa, odnosno tkiva radi presađivanja

### NN 141/2005 (30.11.2005.), Pravilnik o načinu suradnje sa srodnim stranim i međunarodnim organizacijama u cilju razmjene organa, odnosno tkiva radi presađivanja

# MINISTARSTVO ZDRAVSTVA I SOCIJALNE SKRBI

**2670**

Na temelju članka 37. podstavka 6. Zakona o
uzimanju i presađivanju dijelova ljudskog tijela u svrhu liječenja (»Narodne
novine«, br. 177/04) ministar zdravstva i socijalne
skrbi donosi

## PRAVILNIK

### O NAČINU SURADNJE SA SRODNIM STRANIM I MEĐUNARODNIM ORGANIZACIJAMA U CILJU RAZMJENE ORGANA, ODNOSNO TKIVA RADI PRESAĐIVANJA

Članak 1.

Ovim Pravilnikom uređuje se način suradnje
ovlaštenih zdravstvenih ustanova iz članka 27. stavka 1. Zakona o uzimanju i presađivanju
dijelova ljudskoga tijela u svrhu liječenja (u daljnjem tekstu: ovlaštena
zdravstvena ustanova) sa srodnim stranim i međunarodnim organizacijama u cilju
razmjene organa, odnosno tkiva radi presađivanja.

Članak 2.

Suradnja u cilju razmjene organa, odnosno tkiva
radi presađivanja uređuje se ugovorom koji sklapa ministarstvo nadležno za
zdravstvo i strana ili međunarodna organizacija koja obavlja razmjenu organa,
odnosno tkiva radi presađivanja.

Članak 3.

Svako uzimanje, presađivanje i razmjena organa i
tkiva u svrhu liječenja, koje se obavlja u Republici Hrvatskoj u okviru
suradnje iz članka 1. ovoga Pravilnika mora se prijaviti ministarstvu nadležnom
za zdravstvo koje o tome vodi evidenciju.

Članak 4.

Organ ili tkivo dopušteno je ponuditi stranoj
državi u okviru suradnje iz članka 1. ovoga Pravilnika samo ako nema
odgovarajućeg pacijenta na nacionalnoj listi čekanja ili ako se razmjena
temelji na obvezama preuzetim ugovorom iz članka 2. ovoga Pravilnika.

Članak 5.

Suradnja sa srodnim stranim međunarodnim
organizacijama u cilju razmjene krvotvornih matičnih stanica obavlja se
sukladno posebnom propisu.

Članak 6.

Uvoz tkiva iz druge države može obavljati samo
ovlaštena nacionalna banka tkiva sukladno posebnom propisu.

Uvoz iz stavka 1. ovoga članka dopušten je samo
iz međunarodno priznate i akreditirane banke tkiva koja osigurava kvalitetu i
sigurnost tkiva te uz odobrenje ministra nadležnog za zdravstvo.

Članak 7.

Pri razmjeni tkiva banka tkiva osigurava da
tkivo ispunjava standarde kvalitete i sigurnosti sukladno posebnom propisu.

Članak 8.

Pri razmjeni organa, odnosno tkiva radi
presađivanja nije dopušteno dati ili primiti bilo kakva novčana sredstva niti
druga materijalna dobra.

Dozvoljen je povrat troškova za medicinske i
organizacijske troškove vezane za uzimanje, pohranu i prijevoz organa u svrhu
liječenja.

Članak 9.

Ovaj Pravilnik stupa na snagu osmoga dana od
dana objave u »Narodnim novinama«.

Klasa: 011-02/05-01/11

Urbroj: 534-06-05-1

Zagreb, 17. studenoga 2005.

Ministar

**doc****. dr. sc. Neven Ljubičić**, v. r.

Pravilnik, NN 141/2005-2670
## Pravilnik o načinu čuvanja osobnih podataka darivatelja i primatelja dijelova ljudskog tijela u svrhu liječenja

### NN 141/2005 (30.11.2005.), Pravilnik o načinu čuvanja osobnih podataka darivatelja i primatelja dijelova ljudskog tijela u svrhu liječenja

# MINISTARSTVO ZDRAVSTVA I SOCIJALNE SKRBI

**2671**

Na temelju članka 37. podstavka 8. Zakona o
uzimanju i presađivanju dijelova ljudskoga tijela u svrhu liječenja (»Narodne
novine«, br. 177/04) ministar zdravstva i socijalne
skrbi donosi

## PRAVILNIK

### O NAČINU ČUVANJA OSOBNIH PODATAKA DARIVATELJA I PRIMATELJA DIJELOVA LJUDSKOG TIJELA U SVRHU LIJEČENJA

Članak 1.

Ovim Pravilnikom uređuje se način čuvanja
osobnih podataka darivatelja i primatelja dijelova ljudskog tijela u svrhu
liječenja.

Članak 2.

Osobni podaci iz članka 1. ovoga Pravilnika
prikupljaju se, čuvaju i priopćavaju sukladno posebnim propisima koji uređuju
zaštitu profesionalne tajne i zaštitu osobnih podataka.

Članak 3.

Voditelj zbirke osobnih podataka iz članka 1.
ovoga Pravilnika jest ministarstvo nadležno za zdravstvo.

Članak 4.

Osobne podatke iz članka 1. ovoga Pravilnika
upotrebljavaju, razmjenjuju, obrađuju i čuvaju ovlaštene pravne osobe kojima je
dano odobrenje ministra nadležnog za zdravstvo za obavljanje zakonom određene
djelatnosti na području uzimanja, presađivanja i pohranjivanja dijelova
ljudskoga tijela.

Članak 5.

Pravne osobe iz članka 4. ovoga Pravilnika
obvezne su osigurati vjerodostojnost, cjelovitost i zaštitu osobnih podataka.

Članak 6.

Osobni podaci ili podaci iz kojih je moguće
otkriti identitet darivatelja ili primatelja dijelova ljudskog tijela, ne
otkrivaju se, ako nisu nužno potrebni za izvršenje postupaka na području
uzimanja i presađivanja dijelova ljudskog tijela u svrhu liječenja.

Osobne podatke mora u najvećoj mogućoj mjeri
zamijeniti identifikacijski kod koji darivatelj, odnosno primatelj dobiva pri
prijavi i unosu podataka u informacijsku bazu.

Članak 7.

Pravne osobe iz članka 4. ovoga Pravilnika smiju
prikupljati, obrađivati i čuvati samo one osobne podatke koji su neophodni za
onaj dio djelatnosti uzimanja i presađivanja dijelova ljudskog tijela koju te
pravne osobe obavljaju.

Članak 8.

Osobni podaci razmjenjuju se između pravnih
osoba iz članka 4. ovoga Pravilnika na način koji onemogućuje neovlaštenim
osobama uvid u osobne podatke, njihovo uništenje, neopravdanu promjenu i
zlouporabu.

Članak 9.

Korištenje osobnih podataka pri pedagoškom i
znanstvenom radu, statističkim analizama i objavljivanje podataka iz područja
djelatnosti uzimanja i presađivanja ljudskog tijela u svrhu liječenja, ne smije
se obavljati na način koji bi mogao otkriti identitet osobe na koju se podaci
odnose.

Članak 10.

Ovaj Pravilnik stupa na snagu osmoga dana od
dana objave u »Narodnim novinama«.

Klasa: 011-02/05-01/12

Urbroj: 534-06-05-1

Zagreb, 17. studenoga 2005.

Ministar

**doc****. dr. sc. Neven Ljubičić**, v. r.

Pravilnik, NN 141/2005-2671
## Izmjene Statuta Agencije za strukovno obrazovanje

### NN 141/2005 (30.11.2005.), Izmjene Statuta Agencije za strukovno obrazovanje

# AGENCIJA Z ASTRUKOVNO OBRAZOVANJE

**2673**

Na temelju članka 54. stavka 1. Zakona o
ustanovama (»Narod­ne novine« broj 76/93, 29/97 i 47/99), i članka 4. stavka 2.
Uredbe o osnivanju Agencije za strukovno obrazovanje (»Narodne novine« br. 10/05), Upravno vijeće Agencije za strukovno
obrazovanje na sjednici održanoj 16. rujna 2005. godine donijelo je

## IZMJENE STATUTA

### AGENCIJE ZA STRUKOVNO OBRAZOVANJE

Članak 1.

U Statutu Agencije za strukovno obrazovanje
(»Narodne novine« broj 53/05 i 106/05), članak 12. mijenja se i glasi:

»Agencija se ustrojava sa sljedećim
ustrojstvenim jedinicama:

–
Ured ravnatelja

–
Odjel za stručne, administrativne i pomoćne poslove, sa sljedećim odsjecima:

–          Odsjek za pravne,
računovodstvene i pomoćne poslove

–          Odsjek za informatičku
potporu i dokumentiranje

–
Odjel za istraživanje i razvoj strukovnog obrazovanja sa sljedećim odjeljcima:

–          Odsjek za partnerstvo i
regionalni razvoj,

–          Odsjek za obrazovne
programe,

–          Odsjek za stručno
pedagošku pomoć i trajnu izobrazbu nastavnika,

–
Odjel za međunarodnu suradnju«.

Članak 2.

Ove izmjene Statuta stupaju na snagu danom
objave u »Narod­nim novinama«, a nakon dobivene
suglasnosti osnivača.

Zagreb, 10. listopada 2005.

Predsjednik

Upravnog vijeća

**mr****. sc. Krešimir Rašan**, v. r.

Ostalo, NN 141/2005-2673
## Rješenje o odobrenju izbora depozitne banke HVB Splitska banka d.d., Split za obavljanje poslova depozitne banke za zatvoreni investicijski fond Breza-Invest d.d. Varaždin Global investu d.d. iz Varaž

### NN 141/2005 (30.11.2005.), Rješenje o odobrenju izbora depozitne banke HVB Splitska banka d.d., Split za obavljanje poslova depozitne banke za zatvoreni investicijski fond Breza-Invest d.d. Varaždin Global investu d.d. iz Varaž

# KOMISIJA ZA VRIJEDNOSNE PAPIRE REPUBLIKE HRVATSKE

**2678**

Komisija za vrijednosne papire Republike
Hrvatske (u daljnjem tekstu: Komisija) sukladno odredbi članka 50. stavak 1.
Zakona o investicijskim fondovima (»Narodne novine« br.
107/95, 12/96 i 114/01),te odredbi članka 12. točka 5. Zakona o tržištu vrijednosnih
papira (»Narodne novine« br. 84/02), rješavajući o
zahtjevu društva za upravljanje investicijskim fondovima Global Invest d.o.o. Varaždin, Anina 2, u predmetu izbora
depozitne banke i odobrenja ugovora s depozitnom bankom za zatvoreni
investicijski fond Breza-Invest d.d. Varaždin, Anina
2, na sjednici održanoj dana 23. 11. 2005. godine donijela je sljedeće:

## RJEŠENJE

1. Društvu za upravljanje investicijskim
fondovima Global Invest d.o.o. Varaždin, Anina 2,
odobrava se izbor depozitne banke HVB Splitska banka d.d. Split, Ruđera
Boškovića 16 na temelju ugovora sklopljenog 3. studenoga 2005. godine između
društva za upravljanje investicijskim fondovima Global Invest
d.o.o. Varaždin, Anina 2 i HVB Splitska banka d.d. Split, Ruđera Boškovića 16 u
svezi obavljanja poslova depozitne banke za zatvoreni investicijski fond Breza-Invest d.d. Varaždin, Anina 2.

2. Ovo rješenje objavljuje se u »Narodnim
novinama«.

Klasa: UP/I-450-08/05-02/177

Urbroj: 567-02/05-02

Zagreb, 23. studenoga 2005.

Predsjednik Komisije

**Miljenko** **Fičor**, v. r.

Rješenje, NN 141/2005-2678
## Rješenje o izdavanju dozvole Ratku Bajakiću iz Zagreba za obavljanje poslova brokera

### NN 141/2005 (30.11.2005.), Rješenje o izdavanju dozvole Ratku Bajakiću iz Zagreba za obavljanje poslova brokera

# KOMISIJA ZA VRIJEDNOSNE PAPIRE REPUBLIKE HRVATSKE

**2679**

Temeljem odredbi članka 12. točka 5., te članka
53. i 56. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske, na zahtjev Ratka Bajakića iz Zagreba,
Radićevo šetalište 21, u predmetu izdavanja dozvole za obavljanje poslova
brokera, na sjednici održanoj dana 23. studenoga 2005. godine, donijela je
sljedeće

## RJEŠENJE

1. Ratku Bajakiću iz
Zagreba, Radićevo šetalište 21, izdaje se dozvola za obavljanje poslova
brokera.

2. Dozvola iz točke 1. izreke izdaje se na
neodređeno vrijeme.

3. Ovo rješenje objavit će se u »Narodnim
novinama«.

```
Obrazloženje
```

```

```

Ratko Bajakić podnio
je dana 10. studenoga 2005. godine zahtjev za izdavanje dozvole za obavljanje
poslova brokera. Ispit za obavljanje poslova brokera imenovani je položio dana
20. ožujka 2004. godine u organizaciji Zagrebačke burze i Komisije za
vrijednosne papire Republike Hrvatske.

U provedenom je postupku utvrđeno da su
ispunjeni svi uvjeti propisani odredbama članka 55. Zakona o tržištu
vrijednosnih papira (»Narodne novine« br. 84/02,
dalje: Zakon) i članka 4. i 5. Pravilnika o sadržaju zahtjeva za izdavanje i
postupku izdavanja dozvola ovlaštenim društvima i osobama ovlaštenim za
obavljanje poslova s vrijednosnim papirima (»Narodne novine« br. 143/02). Slijedom iznijetog, riješeno je kao u izreci
rješenja.

Ovo rješenje upisuje se u Registar ovlaštenih
brokera s danom upisa 23. studenoga 2005. godine, pod rednim brojem 222
(dvjesto dvadeset dva).

Ratko Bajakić ispunio
je uvjete iz članka 2. točka 10. Pravilnika o vrsti i visini administrativnih
pristojbi i naknada (»Narodne novine« br. 115/02 i
43/03).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istog može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/05-02/176

Urbroj: 567-03/05-2

Zagreb, 23. studenoga 2005.

Predsjednik Komisije

**Miljenko** **Fičor**, v. r.

Rješenje, NN 141/2005-2679
## Rješenje o izdavanju dozvole Goranu Nušinoviću iz Zaprešića za obavljanje poslova brokera

### NN 141/2005 (30.11.2005.), Rješenje o izdavanju dozvole Goranu Nušinoviću iz Zaprešića za obavljanje poslova brokera

# KOMISIJA ZA VRIJEDNOSNE PAPIRE REPUBLIKE HRVATSKE

**2680**

Temeljem odredbi članka 12. točka 5., te članka
53. i 56. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske, na zahtjev Gorana Nušinovića iz Zaprešića,
Vlahe Bukovca 19, u predmetu izdavanja dozvole za obavljanje poslova brokera,
na sjednici održanoj dana 23. studenoga 2005. godine, donijela je sljedeće

## RJEŠENJE

1. Goranu Nušinoviću
iz Zaprešića, Vlahe Bukovca 19, izdaje se dozvola za obavljanje poslova
brokera.

2. Dozvola iz točke I. izreke izdaje se na
neodređeno vrijeme.

3. Ovo rješenje objavit će se u »Narodnim
novinama«.

```
Obrazloženje
```

```

```

Goran Nušinović podnio
je dana 9. studenoga 2005. godine zahtjev za izdavanje dozvole za obavljanje
poslova brokera. Ispit za obavljanje poslova brokera imenovani je položio dana
22. prosinca 2001. godine u organizaciji Zagrebačke burze i Komisije za
vrijednosne papire Republike Hrvatske.

U provedenom je postupku utvrđeno da su
ispunjeni svi uvjeti propisani odredbama članka 55. Zakona o tržištu
vrijednosnih papira (»Narodne novine« br. 84/02,
dalje: Zakon) i članka 4. i 5. Pravilnika o sadržaju zahtjeva za izdavanje i
postupku izdavanja dozvola ovlaštenim društvima i osobama ovlaštenim za
obavljanje poslova s vrijednosnim papirima (»Narodne novine« br. 143/02). Slijedom iznijetog, riješeno je kao u izreci
rješenja.

Ovo rješenje upisuje se u Registar ovlaštenih
brokera s danom upisa 23. studenoga 2005. godine, pod rednim brojem 221
(dvjesto dvadeset jedan).

Goran Nušinović ispunio
je uvjete iz članka 2. točka 10. Pravilnika o vrsti i visini administrativnih
pristojbi i naknada (»Narodne novine« br. 115/02 i
43/03).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istog može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/05-02/175

Urbroj: 567-03/05-2

Zagreb. 23. studenoga 2005.

Predsjednik Komisije

**Miljenko** **Fičor**, v. r.

Rješenje, NN 141/2005-2680
## Odluka o izmjenama i dopunama Odluke o porezima Grada Čakovca

### NN 141/2005 (30.11.2005.), Odluka o izmjenama i dopunama Odluke o porezima Grada Čakovca

# GRAD ČAKOVEC

**2682**

Temeljem članka 30. i 30.a Zakona o financiranju
jedinica lokalne i područne (regionalne) samouprave (»Narodne novine« br. 117/93, 69/97, 33/00, 73/00, 127/00, 59/01, 107/01,
117/01, 150/02, 147/03) te članka 44. Statuta Grada Čakovca (Sl. gl. Grada Čakovca br. 5/01, 6/01 i 5/05) Gradsko vijeće Grada Čakovca na
svojoj 5. sjednici održanoj 24. studenoga 2005. godine donijelo je

## ODLUKU

### O IZMJENAMA 1 DOPUNAMA ODLUKE O POREZIMA GRADA ČAKOVCA

Članak 1.

U članku 2. pod brojem 1. Odluke o porezima
Grada Čakovca (Službeni glasnik Grada Čakovca br.
10/04) upisuje se Prirez porezu na dohodak, a brojevi 1., 2., 3. i 4. postaju
brojevi 2., 3., 4. i 5.

Članak 2.

Iza članka 2. dodaje se sljedeći naslov i
članci:

*»1. Prirez porezu na dohodak*

Članak 3.

Prirez porezu na dohodak plaća se na porez na
dohodak koji predstavlja osnovicu za obračun.

Članak 4.

Obveznik prireza porezu na dohodak je fizička
osoba koja ostvaruje dohodak u Republici Hrvatskoj, a obveznik je poreza na
dohodak prema Zakonu o porezu na dohodak.

Članak 5.

Prirez porezu na dohodak plaća se po stopi od
10%.

Članak 6.

Prirez porezu na dohodak u cijelosti je prihod
Proračuna Grada Čakovca.«

Članak 3.

U članku 11. stavku 1. Odluke o porezima Grada
Čakovca, iza riječi: »županiji« stavlja se točka te se briše tekst: »Službe za
gospodarstvo i imovinsko-pravne poslove do 31. 3. tekuće godine.«

Članak 4.

Broj 1. ispred naslova: Porez na potrošnju
mijenja se u broj 2., broj 2. ispred naslova: Porez na tvrtku naziv mijenja se
u broj 3., broj 3. ispred naziva: Porez na korištenje javnih površina mijenja
se u broj 4., broj 4. ispred naziva: Porez na neizgrađeno građevno zemljište
mijenja se u broj 5., a dosadašnji članci 3. – 22. postaju članci 7. – 26.

Članak 5.

Ostale odredbe Odluke o porezima Grada Čakovca
od 16. prosinca 2004. g. ostaju na snazi.

Članak 6.

Ova Odluka o izmjenama i dopunama Odluke o
porezima Grada Čakovca stupa na snagu u roku od 8 dana od dana objave u
»Narodnim novinama« a primjenjuje se od 1. 1. 2006. g.

Ove Izmjene i dopune Odluke objavit će se u
Službenom glasniku Grada Čakovca i u »Narodnim novinama« Republike Hrvatske.

KIasa: 021-05/05-01/148

Urbroj: 2109/2-02-05-03

Čakovec, 24. studenoga 2005.

Predsjednik

Gradskog vijeća

**Veselin** **Biševac, dipl. ing**., v. r.

Odluka, NN 141/2005-2682
## Rješenje Ustavnog suda Republike Hrvatske broj: U-III-1707/2005 od 28. listopada 2005.

### NN 141/2005 (30.11.2005.), Rješenje Ustavnog suda Republike Hrvatske broj: U-III-1707/2005 od 28. listopada 2005.

# USTAVNI SUD REPUBLIKE HRVATSKE

**2685**

Ustavni sud Republike Hrvatske, u Vijeću za
rješavanje postupov­nih
pretpostavki za odlučivanje o ustavnim tužbama, u sastavu sudac Milan Vuković, predsjednik Vijeća, te suci Ivan Matija i Neven­ka
Šernhorst, članovi Vijeća, u postupku pokrenutom
ustavnom tužbom B. J. iz Z., kojeg zastupa N. C., odvjetnica u Z., na sjednici
održanoj dana 28. listopada 2005. godine, jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim
novinama«.

```
Obrazloženje
```

```

```

1. Podnositelj je podnio ustavnu tužbu protiv
rješenja Županij­skog suda
u Zagrebu, broj: Gžr-1320/04 od 1. ožujka 2005.
godine, kojim je odbijena kao neosnovana njegova žalba i potvrđeno rješe­nje Općinskog suda u Zagrebu, broj: Pr-2559/04 od 25.
ožujka 2004. godine, a kojim je rješenjem odbačena tužba podnositelja protiv
tuže­nika R. H. sukladno članku 186.a Zakona o
parničnom postupku (»Narodne novine«, broj 53/91., 91/92., 112/99., 88/01 i
117/03), pre­ma kojem osoba koja namjerava podnijeti tužbu protiv R. H. dužna se
prije podnošenja tužbe obratiti nadležnom državnom odvjetništvu sa zahtjevom za
mirno rješenje spora.

*Ustavni
sud nije nadležan za odlučivanje.*

2. Odredba članka 62. stavka 1. Ustavnog zakona
o Ustavnom sudu Republike Hrvatske (»Narodne novine«, broj 99/99, 29/02 i 49/02
– pročišćeni tekst, u nastavku: Ustavni zakon) propisuje:

*»Svatko
može podnijeti Ustavnom sudu ustavnu tužbu ako smatra da mu je pojedinačnim
aktom tijela državne vlasti... kojim je odlučeno o njegovim pravima i obvezama
ili o sumnji ili optužbi zbog kažnjivog djela, povrijeđeno ljudsko pravo ili
temeljna sloboda zajamčena Ustavom... (u daljnjem tekstu: ustavno pravo)«.*

Sukladno tome, samo ona odluka kojom je nadležni
sud meritorno odlučio o biti stvari, odnosno o pravu ili obvezi ili o sumnji
ili optužbi zbog kažnjivog djela podnositelja, jest pojedinačni akt u smislu
članka 62. stavka 1. Ustavnog zakona u povodu kojega je Ustavni sud Republike
Hrvatske, u postupku pokrenutom ustavnom tužbom, nadležan štititi ljudska prava
i temeljne slobode podnositelja, zajamčene Ustavom Republike Hrvatske.

3. U ustavnosudskom postupku ocijenjeno je da
osporavana rje­še­nja ne predstavljaju pojedinačne akte u smislu članka 62.
stavka 1. Ustavnog zakona protiv kojih bi Ustavni sud bio nadležan pružiti ustavnosudsku
zaštitu podnositelju.

4. Slijedom iznijetoga, na temelju članka 72.
Ustavnog zakona, riješeno je kao u izreci.

5. Objava ovog rješenja temelji se na članku 29.
stavku 1. Ustav­nog zakona.

Broj: U-III-1707/2005

Zagreb, 28. listopada 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 141/2005-2685
## Rješenje Ustavnog suda Republike Hrvatske broj: U-III-1760/2005 od 28. listopada 2005.

### NN 141/2005 (30.11.2005.), Rješenje Ustavnog suda Republike Hrvatske broj: U-III-1760/2005 od 28. listopada 2005.

# USTAVNI SUD REPUBLIKE HRVATSKE

**2686**

Ustavni sud Republike Hrvatske, u Vijeću za
rješavanje po­stu­pov­nih pretpostavki za odlučivanje o ustavnim tužbama, u
sastavu sudac Milan Vuković, predsjednik Vijeća, te
suci Ivan Matija i Neven­ka Šernhorst, članovi Vijeća,
u postupku pokrenutom ustav­nom tuž­bom M. T. iz D. S., na sjednici održanoj dana 28. listopada
2005. godine, jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim
novinama«.

```
Obrazloženje
```

```

```

1. Podnositelj je podnio ustavnu tužbu protiv
Ugovora, broj: 3454088/10404, o prodaji dionica dioničkog društva »P.« – p. i.
K. – uz popust i na obročnu otplatu od 18. kolovoza 1993. godine.

*Ustavni
sud nije nadležan za odlučivanje.*

2. Odredba članka 62. stavka 1. Ustavnog zakona
o Ustavnom sudu Republike Hrvatske (»Narodne novine«, broj: 99/99, 29/02 i
49/02 – pročišćeni tekst, u nastavku: Ustavni zakon) propisuje:

*»Svatko
može podnijeti Ustavnom sudu ustavnu tužbu ako sma­tra da mu je pojedinačnim aktom tijela državne vlasti...
kojim je odlučeno o njegovim pravima i obvezama ili o sumnji ili optužbi zbog
kažnjivog djela, povrijeđeno ljudsko pravo ili temeljna sloboda zajamčena
Ustavom... (u daljnjem tekstu: ustavno pravo)«.*

Sukladno tome, samo ona odluka kojom je nadležni
sud meritorno odlučio o biti stvari, odnosno o pravu ili obvezi ili o sumnji
ili optužbi zbog kažnjivog djela podnositelja, jest pojedinačni akt u smislu
članka 62. stavka 1. Ustavnog zakona u povodu kojega je Ustavni sud Republike
Hrvatske, u postupku pokrenutom ustavnom tužbom, nadležan štititi ljudska prava
i temeljne slobode podnositelja, zajamčene Ustavom Republike Hrvatske.

3. Tijekom ustavnosudskog postupka ocijenjeno je
da osporavani Ugovor od 18. kolovoza 1993. godine, ne predstavlja pojedinačni
akt u smislu članka 62. stavka 1. Ustavnog zakona protiv kojeg bi Ustavni sud
bio nadležan pružiti ustavnosudsku zaštitu.

4. Slijedom iznijetoga, na temelju članka 72.
Ustavnog zakona, riješeno je kao u izreci.

5. Objava ovog rješenja temelji se na članku 29.
stavku 1. Ustav­nog zakona.

Broj: U-III-1760/2005

Zagreb, 28. listopada 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 141/2005-2686
## Rješenje Ustavnog suda Republike Hrvatske broj: U-III-2508/2005 od 28. listopada 2005.

### NN 141/2005 (30.11.2005.), Rješenje Ustavnog suda Republike Hrvatske broj: U-III-2508/2005 od 28. listopada 2005.

# USTAVNI SUD REPUBLIKE HRVATSKE

**2687**

Ustavni sud Republike Hrvatske, u Vijeću za
rješavanje postu­pov­nih
pretpostavki za odlučivanje o ustavnim tužbama, u sastavu sudac Milan Vuković, predsjednik Vijeća, te suci Ivan Matija i Neven­ka
Šernhorst, članovi Vijeća, u postupku pokrenutom
ustavnom tuž­bom M. C. iz
H., na sjednici održanoj dana 28. listopada 2005. godine, jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim
novinama«.

```
Obrazloženje
```

```

```

1. Podnositeljica je podnijela ustavnu tužbu
protiv rješenja Županijskog suda u Splitu, broj: Gž-3904/02
od 1. travnja 2005. godine, kojim je odbijena kao neosnovna njezina žalba i
potvrđeno je rješenje Općinskog suda u Starom Gradu, broj: P-348/00 od 24.
rujna 2002. godine. Navedenim prvostupanjskim rješenjem prekinut je postupak u
pravnoj stvari radi zaključenja ugovora o najmu stana sa zaštićenom najamninom,
time da će se postupak nastaviti nakon pravomoćnog okončanja postupka
pokrenutog po prijedlogu za ponavljanje postupka pod brojem: P-343/94 ili kad
sud ustanovi da više ne postoje razlozi da se čeka na završetak tog postupka.

*Ustavni
sud nije nadležan za odlučivanje.*

3. Odredba članka 62. stavka 1. Ustavnog zakona
o Ustavnom sudu Republike Hrvatske (»Narodne novine«, broj 99/99, 29/02 i 49/02
– pročišćeni tekst, u nastavku: Ustavni zakon) propisuje:

*»Svatko
može podnijeti Ustavnom sudu ustavnu tužbu ako sma­tra da mu je pojedinačnim aktom tijela državne vlasti...
kojim je odlučeno o njegovim pravima i obvezama ili o sumnji ili optužbi zbog
kažnjivog djela, povrijeđeno ljudsko pravo ili temeljna sloboda zajamčena
Ustavom... (u daljnjem tekstu: ustavno pravo)«.*

Sukladno tome, samo ona odluka kojom je nadležni
sud meri­tor­no odlučio o biti stvari, odnosno o
pravu ili obvezi ili o sumnji ili optužbi zbog kažnjivog djela podnositelja,
jest pojedinačni akt u smislu članka 62. stavka 1. Ustavnog zakona u povodu
kojega je Ustavni sud Republike Hrvatske, u postupku pokrenutom ustavnom
tužbom, nadležan štititi ljudska prava i temeljne slobode podnositelja,
zajamčene Ustavom Republike Hrvatske.

4. U ustavnosudskom postupku ocijenjeno je da
osporavano rješenje Županijskog suda u Splitu, broj: Gž-3904/02
od 1. travnja 2005. godine, ne predstavlja pojedinačni akt u smislu članka 62.
stavka 1. Ustavnog zakona protiv kojeg bi Ustavni sud bio nadležan pružiti
ustavnosudsku zaštitu.

5. Slijedom iznijetoga, na temelju članka 72.
Ustavnog zakona, riješeno je kao u izreci.

6. Objava ovog rješenja temelji se na članku 29.
stavku 1. Ustav­nog zakona.

Broj: U-III-2508/2005

Zagreb, 28. listopada 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 141/2005-2687
## Rješenje Ustavnog suda Republike Hrvatske broj: U-III-2750/2005 od 28. listopada 2005.

### NN 141/2005 (30.11.2005.), Rješenje Ustavnog suda Republike Hrvatske broj: U-III-2750/2005 od 28. listopada 2005.

# USTAVNI SUD REPUBLIKE HRVATSKE

**2688**

Ustavni sud Republike Hrvatske, u Vijeću za
rješavanje postupov­nih
pretpostavki za odlučivanje o ustavnim tužbama, u sastavu sudac Milan Vuković, predsjednik Vijeća, te suci Ivan Matija i Neven­ka
Šernhorst, članovi Vijeća, u postupku pokrenutom
ustavnom tuž­bom T. D. iz
Z., M. D. iz O. i V. D. iz K., na sjednici održanoj dana 28. listopada 2005.
godine, jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

```
Obrazloženje
```

```

```

1. Podnositelji su podnijeli ustavnu tužbu
protiv rješenja o nasljeđivanju Općinskog suda u Drnišu, broj: O-122/03 od 9.
lipnja 2005. godine.

*Ustavna
tužba nije dopuštena.*

2. Članak 62. stavak 2. i 3. Ustavnog zakona o
Ustavnom sudu Republike Hrvatske (»Narodne novine«, broj: 99/99, 29/02 i 49/02
– pročišćeni tekst, u nastavku: Ustavni zakon) propisuje:

*»Ako je
zbog povrede ustavnih prava dopušten drugi pravni put, ustavna tužba može se
podnijeti tek nakon što je taj pravni put iscrpljen.*

*U stvarima
u kojima je dopušten upravni spor odnosno revizija u parničnom ili
izvanparničnom postupku, pravni put je iscrpljen nakon što je odlučeno i o tim
pravnim sredstvima.«*

3. Podnošenje ustavne tužbe protiv rješenja o
nasljeđivanju Općin­skog suda
u Drnišu, broj: O-122/03 od 9. lipnja 2005. godine, nije dopušteno, jer nije
ispunjena jedna od pretpostavki za podnoše­nje
ustavne tužbe, a to je iscrpljenost dopuštenog pravnog puta. Naime,
podnositelji su protiv osporenog rješenja mogli podnijeti žal­bu, a što je bilo navedeno i u pouci o pravnom lijeku
osporenog rješenja.

4. Slijedom navedenog, na temelju članka 72.
Ustavnog zakona, riješeno je kao u izreci.

5. Objava ovog rješenja temelji se na članku 29.
stavku 1. Ustav­nog zakona.

Broj: U-III-2750/2005

Zagreb, 28. listopada 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 141/2005-2688
## Ispravak Odluke Ustavnog suda Republike Hrvatske broj U-III-2767/2002. od 26. listopada 2005.

### NN 141/2005 (30.11.2005.), Ispravak Odluke Ustavnog suda Republike Hrvatske broj U-III-2767/2002. od 26. listopada 2005.

**2690**

U »Narodnim novinama«, broj 134/2005. objavljena
je Odluka Ustavnog suda Republike Hrvatske broj U-III-2767/2002. od 26.
listopada 2005. godine u kojoj su ustanovljene pogreške pa se daje

## ISPRAVAK ODLUKE

### [broj: U-III-2767/2002. od 26. listopada 2005.](http://narodne-novine.nn.hr/clanci/sluzbeni/290212.htm)

U obrazloženju u točki 5. u članku 1. stavku 2.
u 2. retku umjesto »boravište« treba stajati »borave«; umjesto »Članak 19.
stavak 2.« treba stajati »Članak 19. stavak 1. točka 2.«

Broj: Su-12/2005-421

Zagreb, 21. studenoga 2005.

Tajnik

za ustavnosudsko poslovanje

**Vladimira Vodanović**, v. r.

Ostalo, NN 141/2005-2690
## Odluka o imenovanju dva člana Sveučilišnog savjeta Sveučilišta u Zagrebu

### NN 143/2005 (5.12.2005.), Odluka o imenovanju dva člana Sveučilišnog savjeta Sveučilišta u Zagrebu

# HRVATSKI SABOR

**2692**

Na temelju članka 80. Ustava Republike Hrvatske,
Hrvatski sabor na sjednici 29. studenoga 2005., donio je

## ODLUKU

### O IMENOVANJU DVA ČLANA SVEUČILIŠNOG SAVJETA SVEUČILIŠTA U ZAGREBU

Za članove Sveučilišnog savjeta Sveučilišta u
Zagrebu imenuju se:

akademik MIRKO ZELIĆ,

i

dr. sc.
ŽELJKO HORVATIĆ, profesor emeritus Sveučilišta u
Zagrebu.

Klasa: 021/13/05-06/07

Zagreb, 29. studenoga 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 143/2005-2692
## Odluka o imenovanju sudaca porotnika Vrhovnog suda Republike Hrvatske

### NN 143/2005 (5.12.2005.), Odluka o imenovanju sudaca porotnika Vrhovnog suda Republike Hrvatske

# HRVATSKI SABOR

**2693**

Na temelju članka 80. Ustava Republike Hrvatske
i članka 70. stavka 2. Zakona o sudovima (»Narodne novine«, br.
3/94., 100/96., 131/97., 129/00., 117/03., 17/04. i 141/04.), Hrvatski sabor na
sjednici 29. studenoga 2005., donio je

## ODLUKU

### O IMENOVANJU SUDACA POROTNIKA VRHOVNOG SUDA REPUBLIKE HRVATSKE

Za suce porotnike Vrhovnog suda Republike
Hrvatske imenuju se:

**Županijski
sud u Zagrebu**

1. JOSIP GALIĆ, Zagreb,

2. BARIŠA GRUBEŠA, Zagreb,

3. MIRA HENDIJA, Zagreb,

4. BOŽENA KAMENSKI, Zagreb,

5. IVA KOREN, Zagreb,

6. ZLATKA SAJKO, Zagreb,

**Županijski
sud u Splitu**

1. JAKŠA DEDIĆ, Split,

2. MARIJA MATUSINOVIĆ, Split,

3. DAVORKA ŽIVKOVIĆ, Split,

**Županijski
sud u Rijeci**

1. FRANCO CALCICH, Rijeka,

2. MILAN DRAGINIĆ, Ledenice,

3. JELENA FRLAN, Kastav,

**Županijski
sud u Osijeku**

1. ŽELJKO BOŠNJAK, Branjin
Vrh,

2. BRANKO MACANGA, Đakovo,

3. BARBARA SILI, Osijek,

**Županijski
sud u Koprivnici**

1. IVAN DUJNIĆ, Koprivnica,

2. BISERKA ZEMLJAK, Koprivnica,

3. VALENT HARČA, Križevci,

**Županijski
sud u Gospiću**

1. DRAGO MILINOVIĆ, Gospić,

2. LUKA MRAOVIĆ, Gospić,

3. MILE HEĆIMOVIĆ, Gospić,

**Županijski
sud u Zadru**

1. RADOSLAV PETANI, Zadar,

2. IVAN PINJATELA, Biograd na Moru,

**Županijski
sud u Puli**

1. RINALDO GARBIN, Pula,

2. ANA HADŽISELIMOVIĆ, Pula,

3. TOMO POGORELIĆ, Pula,

**Županijski
sud u Dubrovniku**

1. LUCIJA ARBULIĆ, Cavtat,

**Županijski
sud u Požegi**

1. JAGODA KOVAČIĆ, Radnovec,

2. IVICA FERKOVIĆ, Požega,

3. RUŽICA PUS, Jakšić,

**Županijski
sud u Virovitici**

1. mr. sc. prof. JOSIP ŠIPEK,
Virovitica,

2. FRANJO PETRIĆ, Virovitica,

**Županijski
sud u Bjelovaru**

1. ZORKA RENIĆ, Bjelovar,

2. MIRJANA LUJIĆ, Bjelovar,

3. OSKAR MARINIĆ, Bjelovar,

**Županijski
sud u Čakovcu**

1. RADE JELAVIĆ, Čakovec,

2. PAVAO IGREC, Donji Miholjac,

3. ELIZABETA MATIJAŠKO, Palinovac,

**Županijski
sud u Sisku**

1. RUDOLF HUMSKI, Petrinja,

2. BLAŽ TOMINOVIĆ, Petrinja,

3. MILICA LJUBIČIĆ-KEPČIJA, Dvori,

**Županijski
sud u Slavonskom Brodu**

1. MARKO MANDURIĆ, Donji Andrijevci,

2. KAJA ZUBAK, Slavonski Brod,

3. IVAN JURJEVIĆ, Slavonski Brod,

**Županijski
sud u Vukovaru**

1. PERICA KREŠINOVIĆ, Vinkovci,

2. KREŠIMIR VITOVSKI, Vukovar,

**Županijski
sud u Velikoj Gorici**

1. IVAN CIGETIĆ, Velika Gorica,

2. BLAŽENKA VILUS, Velika Gorica,

3. BOŽO VUKOVIĆ, Velika Gorica,

**Županijski
sud u Šibeniku**

1. HRVOJE ERLIĆ, Šibenik,

2. BRANKO KRONJA, Šibenik,

3. ZORAN BLAČIĆ, Šibenik,

**Županijski
sud u Karlovcu**

I. GORDANA KISELJAK, Karlovac,

**Županijski
sud u Varaždinu**

1. ANA KOVAČIĆ, Hraščica,

2. SLAVKO HERCEG, Varaždin,

3. NADA LIBER, Sračinac,

**Županijski
sud u Zlataru**

1. JASMINKA-MARIJA CERC, Donja Stubica,

2. LEONARDA FULIR, Zlatar Bistrica.

Klasa: 021-13/05-08/45

Zagreb, 29. studenoga 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 143/2005-2693
## Odluka o odlikovanju Şarik Tara Redom Danice hrvatske s likom Blaža Lorkovića

### NN 143/2005 (5.12.2005.), Odluka o odlikovanju Şarik Tara Redom Danice hrvatske s likom Blaža Lorkovića

# PREDSJEDNIK REPUBLIKE HRVATSKE

**2694**

Na temelju članka 97. Ustava Republike Hrvatske
i članka 2., stavak 1., Zakona o odlikovanjima i priznanjima Republike Hrvatske
(»Narodne novine« broj 20/95), a na prijedlog Državnog povjereništva za odlikovanja
i priznanja, donosim

## ODLUKU

kojom se odlikuje

### Şarik Tara

### Redom Danice hrvatske s likom Blaža Lorkovića

za osobit doprinos razvitku gospodarske i druge
suradnje između Republike Hrvatske i Republike Turske.

Broj: 01-051-05-13-2-3/1

Zagreb, 22. studenoga 2005.

Predsjednik

Republike Hrvatske

**Stjepan Mesić**, v.
r.

Odluka, NN 143/2005-2694
## Odluka o odlikovanju Njegove Ekscelencije Milana Simurdića veleposlanika Srbije i Crne Gore Redom kneza Branimira s ogrlicom

### NN 143/2005 (5.12.2005.), Odluka o odlikovanju Njegove Ekscelencije Milana Simurdića veleposlanika Srbije i Crne Gore Redom kneza Branimira s ogrlicom

# PREDSJEDNIK REPUBLIKE HRVATSKE

**2695**

Na temelju članka 97. Ustava Republike Hrvatske
i članka 2., stavak 1., Zakona o odlikovanjima i priznanjima Republike Hrvatske
(»Narodne novine« broj 20/95), donosim

## ODLUKU

kojom se odlikuje

*Njegova Ekscelencija*Milan Simurdić
if !supportLineBreakNewLine
endif

*veleposlanik Srbije i
Crne Gore*

### REDOM KNEZA BRANIMIRA S OGRLICOM

za osobit doprinos razvitku prijateljskih odnosa
i suradnje izmedu Republike Hrvatske i Srbije i Crne
Gore, za vrijeme obnašanja dužnosti veleposlanika u Republici Hrvatskoj.

Broj: 01-051-05-6-8/1

Zagreb, 23. studenoga 2005.

Predsjednik

Republike Hrvatske

**Stjepan Mesić**, v.
r.

Odluka, NN 143/2005-2695
## Odluka o imenovanju pomoćnika pročelnika Odjela za tehničke i pomoćne poslove u Stručnoj službi Ureda predsjednika Republike Hrvatske

### NN 143/2005 (5.12.2005.), Odluka o imenovanju pomoćnika pročelnika Odjela za tehničke i pomoćne poslove u Stručnoj službi Ureda predsjednika Republike Hrvatske

# PREDSJEDNIK REPUBLIKE HRVATSKE

**2696**

Na temelju odredbe članka 106. Ustava Republike
Hrvatske, članka 7. stavka 1. Odluke o Uredu predsjednika Republike Hrvatske
(»Narodne novine«, broj 80/00, 06/04 i 54/05) te članka 17. stavka 6. i 7.
Pravilnika o unutarnjem redu Ureda predsjednika Republike Hrvatske, donosim

## ODLUKU

### O IMENOVANJU POMOĆNIKA PROČELNIKA ODJELA ZA TEHNIČKE I POMOĆNE POSLOVE U STRUČNOJ SLUŽBI UREDA PREDSJEDNIKA REPUBLIKE HRVATSKE

MILODRAG PRALAS imenuje se pomoćnikom pročelnika
Odjela za tehničke i pomoćne poslove u Stručnoj službi Ureda predsjednika
Republike Hrvatske.

Ova Odluka stupa na snagu 1. prosinca 2005.
godine.

Broj: 01-081-05-3077/1

Zagreb, 11. listopada 2005.

Predsjednik

Republike Hrvatske

**Stjepan Mesić**, v.
r.

Odluka, NN 143/2005-2696
## Odluka o imenovanju pomoćnika šefa Protokola pred­sjednika Republike Hrvatske - pomoćnika pročelnika odjela

### NN 143/2005 (5.12.2005.), Odluka o imenovanju pomoćnika šefa Protokola pred­sjednika Republike Hrvatske - pomoćnika pročelnika odjela

# PREDSJEDNIK REPUBLIKE HRVATSKE

**2697**

Na temelju odredbe članka 106. Ustava Republike
Hrvatske, članka 7. stavka 1. Odluke o Uredu predsjednika Republike Hrvatske
(»Narodne novine«, broj 80/00, 06/04 i 54/05) te članka 17. stavka 7.
Pravilnika o unutarnjem redu Ureda predsjednika Republike Hrvatske, donosim

## ODLUKU

### O IMENOVANJU POMOĆNIKA ŠEFA PROTOKOLA PREDSJEDNIKA REPUBLIKE HRVATSKE – POMOĆNIKA PROČELNIKA ODJELA

IVAN MAŠINA imenuje se pomoćnikom šefa Protokola
predsjednika Republike Hrvatske — pomoćnikom pročelnika odjela.

Ova Odluka stupa na snagu 1. prosinca 2005.
godine.

Broj: 01-081-05-3410/1

Zagreb, 21. studenoga 2005.

Predsjednik

Republike Hrvatske

**Stjepan Mesić**, v.
r.

Odluka, NN 143/2005-2697
## Uredba o dopuni Uredbe o određivanju proizvoda za koje je potrebno uvjerenje o kakvoći

### NN 143/2005 (5.12.2005.), Uredba o dopuni Uredbe o određivanju proizvoda za koje je potrebno uvjerenje o kakvoći

# VLADA REPUBLIKE HRVATSKE

**2698**

Na temelju članka 15. stavka 1. Zakona o
Državnom inspek­toratu
(»Narodne novine«, br. 76/99, 96/2003, 151/2003,
160/2004, 174/2004, 33/2005, 48/2005 i 129/2005) i članka 29. stavka 1. Zakona o
Vladi Republike Hrvatske (»Narodne novine«, br.
101/98, 15/2001, 117/2001, 199/2003 i 30/2004), Vlada Republike Hrvatske je na
sjednici održanoj 24. studenoga 2005. godine donijela

## UREDBU

### O DOPUNI UREDBE O ODREĐIVANJU PROIZVODA ZA KOJE JE POTREBNO UVJERENJE O KAKVOĆI

Članak 1.

U Uredbi o određivanju proizvoda za koje je
potrebno uvjerenje o kakvoći (»Narodne novine«, broj 127/99) u članku 1., u
točkama 28. i 29. iza riječi »uporabu« dodaje se zarez i riječi »osim radijske
opreme i telekomunikacijske terminalne opreme«, a iza točke 55. dodaje se točka
56. koja glasi:

»56. biogorivo«.

Članak 2.

Ova Uredba objavljuje se u »Narodnim novinama«,
a stupa na snagu 1. siječnja 2006. godine.

Klasa: 336-01/05-01/01

Urbroj: 5030122-05-1

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Uredba, NN 143/2005-2698